దేవి శ్రీ ప్రసాద్
ఆయన తండ్రి పేరు గొర్తి సత్యమూర్తి. తల్లి పేరు శిరోమణి. వారిది శాస్త్రీయ సంగీత నేపథ్యం ఉన్న కుటుంబం. వారి ఊరు రామచంద్రాపురం దగ్గర వెదురుపాక. ఆయన తండ్రి అత్తగారి పేరులోని "దేవి", మామ గారైన ప్రసాదరావు పేరులోని "ప్రసాద్" తీసుకొని "దేవిశ్రీ ప్రసాద్" అని పేరు పెట్టాడు. దేవిశ్రీ మాండొలిన్ శ్రీనివాస్ దగ్గర మాండొలిన్ నేర్చుకున్నాడు. మద్రాసులో హబీబుల్లా రోడ్‌లో వెంకట సుబ్బారావు స్కూలులో ప్లస్ 2 దాకా చదివాడు. దేవిశ్రీకి చిన్నప్పటి నుంచి సంగీతమంటే ఆసక్తి. అందుకనే అప్పటి నుండే సంగీత దర్శకుడు కావాలని కలలు కన్నాడు. సత్యమూర్తి దంపతులకు ముగ్గురు సంతానం. దేవిశ్రీ, సాగర్, పద్మిని. దేవిశ్రీ తమ్ముడు సాగర్ కూడా గాయకుడు. చెల్లెలు పద్మిని ఆర్కిటెక్ట్.
మాధవపెద్ది రామస్వామి
వీరు బ్రాహ్మణకోడూరు గ్రామములో 1927,మే-31న శేషగిరిరావు, లక్ష్మీనరసమ్మ దంపతులకు జన్మించినారు. వీరు ప్రసిద్ధ లలిత సంగీత మదుర గాయకులు, రంగస్థల నటులు మరియు క్యారంస్ క్రీడాకారులు. 1952 నుండి 1975 వరకు ఆకాశవాణి లలిత సంగీత విభాగంలో వందలాది పాటలకు స్వరకల్పన చేయడంతోపాటు ప్రముఖ కవులు వ్రాసిన పాటలను స్వయంగా పాడినారు. వీరు ఎన్నో కచేరీలలో పాటలు పాడటమేగాక, క్యారంస్ క్రీడలో తన ప్రతిభతో 1952లో నిర్వహించిన జాతీయస్థాయి పోటీలలో బహుమతి సాధించినారు. గుంటూరున్ హిందూ కళాశాలలో చాలా రోజులు పనిచేసినారు. వీరు 2001,సెప్టెంబరు-8న కాలధర్మం చెందినారు. [ఆంధ్రజ్యోతి దినపత్రిక; 2016,నవంబరు-28; 2వపేజీ]